Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 11. melléklet a 96/2011. (X. 17.) VM rendelethez
Paragraph Index: 607

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.2. Természetes erdõ, természetszerû erdõ vagy származék erdõ természetességi kategóriába tartozó erdõben egészségügyi fakitermelést csak álló és fekvõ holtfa visszahagyásával lehet végezni. 6.2.3. Erdõszerkezet-átalakítással járó erdõfelújítások során biztosítani kell az idõs faállomány alatt felverõdött, a termõhelynek megfelelõ, és az erdészeti tájban õshonosfafajokbólálló, természetes újulat megmaradását, kivéve ha az akadályozza az idegenhonos, illetve intenzíven terjedõ fafajok hatékony visszaszorítását. 6.2.4. A termõhelynek megfelelõ, az erdészeti tájban õshonos fõfafajú erdõk felújítása során teljes talajelõkészítés nem végezhetõ, kivéve, ha az erdõfelújítás sikeressége érdekében az elengedhetetlen. 6.2.5. Tuskózás csak az erdõszerkezet-átalakítással járó erdõfelújítások esetén tervezhetõ és végezhetõ, amennyiben annak sikeres végrehajtása érdekében az elengedhetetlen. Tuskóprizmák kialakítását lehetõség szerint kerülni kell. Amennyiben ez elkerülhetetlen,és fizikailag nem kizárt, a prizmák nem helyezhetõk el õshonosfafajokbólálló erdõvel, vagy gyep-, illetve vizes területtel határosan. 6.3. Nem védett, Natura 2000 rendeltetésû erdõk 6.3.1. Kiemelt jelentõségû jelölõ erdei élõhelytípusba – euroszibériai erdõssztyepp-tölgyesek (91I0), valamint enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) –, és a kiemelt jelentõségû, jelölõ erdei élõhelytípusba – keményfás ligeterdõ (91F0) – tartozó erdõkben a fakitermelések végrehajtása során megfelelõ mennyiségben és eloszlásban idõs, odvas faegyedeket és holt faanyagot kell visszahagyni a területen. 6.3.2. Az erdõnevelések végrehajtása során az intenzíven terjedõ fajokat vissza kell szorítani. 6.3.3. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), skarlátbogár (Cucujus cinnabarinus) – állományainak megõrzése érdekében egészségügyi fakitermelést csak böhöncös faegyedek és holtfa egyenletes térbeli eloszlásban történõ visszahagyásával lehet végezni. 6.3.4. A díszes tarkalepke (Euphydryas maturna) élõhelyén a keményfás ligeterdõk nagy folyók mentén (91F0), a Debrecen-hajdúböszörményi tölgyesek (HUHN 20033) állományaiban, biztosítani kell a folyamatos erdõszegély kialakulását és fennmaradását, valamint kerülni kell a nagy, összefüggõ erdõfelújítás alatt álló területek kialakulását. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes